เรื่องร้องเรียน: ศูนย์ฝึกอาชีพสวนลุมพินีไม่ให้เรียนซ้ำบอกอย่างเดียวให้ไปที่ศูนย์อื่นบ้างเพราะเรื่องงบประมาณ มองว่าเป็นการผลักภาระให้ศูนย์ฝึกอาชีพอื่น เขตอื่น และนักเรียนซึ่งไม่ได้สะดวกในการไปศูนย์ฝึกอาชีพอื่นๆ เพราะความไม่สะดวกในการเดินทาง อีกอย่างถ้าอยากเรียนซ้ำก็ให้ทำให้ไม่ผ่านเกณฑ์ ของทางศูนย์ ซึ่งบางทีเราผ่านเกณฑ์แล้ว แต่เกณฑ์ของนักเรียนและทางศูนย์ไม่ได้สอดคล้องกัน ความชำนาญที่ทางศูนย์ตั้งไว้กับทางนักเรียนตั้งไว้ไม่ตรงกัน ทางนักเรียนหลายท่านพยายามนำเรื่องนี้ให้พิจารณาหลายวิถีทางไม่ว่า ท่าน สก มาเยี่ยมชมหรือส่งเรื่องตามกระบวนการต่างๆแต่ทางเขตก็ยังคงยืนยันดื้อดึง  คำแนะนำความให้เรียนซ้ำได้ที่ศูนย์เดิมวิชาเดิมเวลาเดิมโดยไม่มีข้อแม้ไม่เกิน 6 ครั้งตลอดหมายเลขบัตรประชาชน จึงไม่แจ้งผ่านทางเขตโดยตรงแต่ส่งให้เพื่อนคุณชัชชาติช่วยเหลือ ขอบพระคุณมากคะ (เรียนตัดผมชาย 2 เดือนเป็นมีที่ไหน ช่วยไปดูคอร์สการเรียนการสอนของทางเอกชนอ้างอิงด้วยนะคะ (บางคนเรียน 2 เดือนไปเปิดร้านเค้าอาจมีพรสวรรค์หรือเงินทุนมากมาย ซึ่งมิใช่ทุกคน) อยากให้คุณชัชชาติช่วยมาฟังเสียงของคน early retirement เตรียมตัวหารายได้หลังเกษียณด้วย
การดำเนินการของเจ้าหน้าที่: ฝ่ายพัฒนาชุมชนฯ สำนักงานเขตปทุมวัน ขอขอบคุณสำหรับการแจ้งเรื่องดังกล่าว  ขอเรียนแจ้งให้ทราบว่าการฝึกอาชีพของศูนย์ฝึกอาชีพสวนลุมพินีได้กำหนดเกณฑ์การจบหลักสูตรวิชาตัดผมชายเป็น 2 ส่วนได้แก่ 1. เกณฑ์การมาเรียนต้องไม่ต่ำกว่าร้อยละ 80 ของเวลาเรียน 2. เกณฑ์การสอบภาคปฏิบัติและทฤษฎี ดังนั้นผู้จบหลักสูตรต้องผ่านเกณฑ์ทั้ง 2 ส่วน หากไม่ผ่านเกณฑ์สามารถเรียนซ้ำได้ จนกว่าจะผ่านและได้รับวุฒิบัตร ซึ่งทางศูนย์ฝึกได้กำชับวิทยากรให้เคร่งครัดการวัดผลการเรียนให้มีประสิทธิภาพ ผู้จบหลักสูตรต้องสามารถประกอบอาชีพได้จริง สำหรับผู้ที่เรียนจบหลักสูตรเป็นเวลานานกว่า 6 เดือน สามารถมาโรงเรียนเพื่อทบทวนเพื่อไปประกอบอาชีพได้ และหากต้องการฝึกประสบการณ์ตัดผมท่านสามารถเป็นจิตอาสาออกหน่วยตัดผมฟรีกับทางศูนย์ฝึกอาชีพได้  ขอบคุณครับ
ความเห็นของผู้แจ้ง: เป็นแนวทางปฏิบัติที่ชัดเจน ขอบพระคุณคะ
พื้นที่: แขวงรองเมือง เขตปทุมวัน กรุงเทพมหานคร